George McCowan

George McCowan (1927–1995) var en kanadisk regissør som i hovedsak befattet seg med TV. Han jobbet både med kanadiske og amerikanske tv-produksjoner og hadde sitt hovedvirke i 1960-, 1970- og 1980-årene.

McCowan regidebuterte med tv-filmen A Wind from the South som ble sendt i den kanadiske antologi-serien General Motors Presents i 1960. Fra 1981 til 1987 regisserte han en rekke episoder av den kanadiske serien Seeing Things. Han regisserte også noen tv-filmer samt enkeltepisoder av flere amerikanske serier, deriblant Advokat Judd tar saken, Charlie's Angels, S.W.A.T., Starsky and Hutch, The Mod Squad, Cannon, The Streets of San Francisco, Fantasy Island og Hart to Hart.

Han regisserte også noen spillefilmer, deriblant ishokey-filmen Face-Off (1971), westernfilmen The Magnificent Seven Ride (1972), øko-grøsseren Froskene (1972), grøsseren Shadow of the Hawk (1976) og science fiction-filmen The Shape of Things to Come (1979).

McCowan flyttet til USA i 1967. Han døde i Santa Monica i California i 1995, 68 år gammel.

Referanser

Eksterne lenker 

 

Canadiske regissører